بنەماڵەی بارزانی

بارزان کۆنفدراسیۆنێکە بریتییە لە یەکگرتنی نێوان ٧ ھۆزی کوردستان، پێکھاتوون لە ھۆزەکانی:( بەڕۆژی، مزوری، نزاری ،هەرکی، دوڵەمەری، شێروانی، گەردی )

ئەم ھۆزانە دانیشتووی ناوچەکانی باکووری پارێزگای ھەولێرن لە سەرەتای سەدەی ٢٠ لەلایەن شێخ عەبدولسەلامی دووەمی بارزانی کران بە یەک کۆنفدراسیۆن لە پێناو ئامانجی نەتەوەیی دا ھەموویان بڕیاڕیان دا لە دەوری شێخ عەبدولسەلام کوببنەوە. زۆرجار ئەم کۆنفیدراسۆنە بە عەشیرەت ناو دەبرێت بەڵام ئەمە بۆچوونێکی ھەڵەیە بەڵکو کۆنفیدراسیۆنی بارزان ھاوپەیمانییەتییە و زیادتر لە ١٢٥ ساڵە لە نێوان ٧ ھۆز پێکھێنراوە ناویان لە ناوی گوندی بارزان سەر بە ھۆزی بەڕۆژی وەرگیراوە و نازناویان بارزانی-یە و بە جامانەی سوور کە لەگەڵ جلی کوردی لەسەردەکرێت دەناسرێنەوە.

ھاونیشتیمانییانی کۆنفیدراسیۆنی دەڤەری بارزان لە نێوان ١٥٠،٠٠٠ بۆ ١٧٥،٠٠٠ کەسدایە. بنەماڵەی بارزانی لە ئێستادا وەک یەکێک لە بەھێزترین بنەماڵە کوردییەکان ھەژمار دەکرێن.

 کەسایەتییە دیارەکان 
 وێنۆک|333x333پیکسڵ|خشتەی کەسایەتییە دیارەکانی بارزانی بە کورتیشێخ عەبدولسەلام بارزانی (١٨٨٧–١٩١٤): سەرکردەیەکی کورد.
 ئەسینات بارزانی (١٥٩٠–١٦٧٠): یەکەم ژنی جوو کە لە مێژوودا ناوی ھاتبێت.
 ئەیووب بارزانی: نووسەر و سیاسەتوان.
 ئەحمەد بارزانی (١٨٩٦–١٩٦٩): سەرۆکی بنەماڵەی بارزانی لە باشووری کوردستان.
 مەلا مستەفا بارزانی (١٩٠٣–١٩٧٩): دروستکەری پارتی دیموکراتی کوردستان.
 مۆشێ بارزانی (١٩٢٨–١٩٤٧): ئەندامی ڕێکخراوەی لحا.
 دلۆڤان بارزانی (١٩٦٦–٢٠١٨): سیاسەتوان و برای دوانەی نێچیرڤان بارزانی.
 ئیدریس بارزانی (١٩٤٤–١٩٨٧): یەکەم شۆفێری فرۆکەی کورد.
 مەسعوود بارزانی (١٩٤٦): سەرۆکی پارتی دیموکراتی کوردستان (١٩۷۹-ئێستا).
 ئەدھەم بارزانی (١٩٦٢): ئەندامی پەرلەمانی کوردستان.
 مەسروور بارزانی(١٩٦۹): کوڕی مەسعود بارزانی، سەرۆک وەزیرانی ھەرێمی کوردستان (۲٠۱۹ - ئێستا)
 نێچیرڤان بارزانی (١٩٦٥): سەرۆکی ھەرێمی کوردستان (٢٠١٩-ئێستا).
 ڕەوان بارزانی (١٩٨١): پێشمەرگە و سیاسەتوان و برای نێچیرڤان بارزانی.
 سیروان بارزانی (١٩٧١): فەرماندەیەکی پێشمەرگە و بازرگان.
 مەنسوور بارزانی (١٩٧٣): پێشمەرگە.
 نەبیلە بارزانی: هاوسەری نێچیرڤان بارزانی و کچی مەسعوود بارزانی یە.

 سەرچاوەکان 

*
پۆل:ھۆزە کوردییەکان
پۆل:پەرتبوونی کورد
پۆل:باشووری کوردستان
پۆل:کوردەکانی باشووری کوردستان
پۆل:مانگیلەی بەپیت
پۆل:سۆفییەکان